Maďarský forint

Maďarský forint je mena Maďarska. Jeho ISO 4217 kód je HUF, v Maďarsku sa obvykle používa skratka Ft. Jeden forint sa skladá zo sto fillérov. Keďže reálna hodnota fillérov je veľmi nízka, (najnižšia používaná minca je 5 forintov), neexistujú žiadne fillérové mince. 

Názov forint je odvodený z mena talianskeho mesta Florencia, kde sa v 13. storočí razili mince s názvom fiorino d'oro.

 Vznik a vývoj 
Meny v Maďarsku pred zavedením forintu sa volali (maďarská) koruna (19181927) a potom maďarské pengő (19271946).

Do obehu bol forint zavedený 1. augusta 1946, teda po druhej svetovej vojne, keď hyperinflácia znehodnotila predošlú menu s názvom pengő. Forinty zaviedla nová komunistická vláda. Výmena starej meny na novú bola realizovaná v pomere 1 forint : 4×1029 pengő. V 60. a 70. rokoch bola hodnota forintu pomerne stabilná, v 80. rokoch a po páde socializmu sa situácia zmenila. Inflácia vzrástla až na 35 % ročne, čiže hodnota meny rýchlo klesala.

Maďarsko vstúpilo 1. mája 2004 do Európskej únie. Jedným zo záväzkov vyplývajúcich z pristúpenia k EU je, že vstupujúci štát po splnení všetkých podmienok zavedie namiesto svojej národnej meny spoločnú európsku menu euro. Maďarsko plánovalo euro zaviesť 1. januára 2010. Väčšina ekonomických štúdií ale predpokladá, že Maďarsko nebude v dohľadnej dobe schopné prijať euro.

 Mince 
Súčasné mince majú nominálne hodnoty 5, 10, 20, 50, 100 a 200 forintov. 
Na líci je štátny znak alebo ukážka domácej flóry a fauny, na rube je číslovka nominálnej hodnoty. 

Mince v nominálnej hodnote 1 a 2 forinty boli 1. marca 2008 stiahnuté z obehu kvôli nízkej reálnej hodnote. 
 Pamätné mince 
Pamätné mince sú od roku 1989 razené z bežných i drahých kovov. Vyskytli sa aj neobvyklé nominálne hodnoty, ako napríklad 75 forintov k 75. výročiu Maďarskej národnej banky, alebo 750 forintov k MS vo futbale. Niektoré pamätné mince majú neobvyklý tvar, ako napríklad štvorec (minca s hodnotou 500 forintov pripomínajúca šachový stroj  Johanna Wolfganga Kempelena alebo Rubikovu kocku), obdĺžnik, ba existujú aj „polené“ pamätné mince. Každoročne sú vydávané aj klasické mince venované slávnym Maďarom. Od roku 1989 bolo vydaných viac než sto pamätných mincí.

 Bankovky 
V súčasnosti sú v obehu bankovky s hodnotami 500, 1.000, 2.000, 5.000, 10.000 a 20.000 forintov. Vzory bankoviek sa nezmenili od ich uvedenia 1. januára 1993. Medzi platné bankovky patria aj tri pamätné bankovky. špeciálne vydanie 2.000 forintovej bankovky z 20. augusta 2000, ktorá bola emitovaná pri príležitosti milénia, avšak bežne v obehu sa vyskytuje len zriedkavo. 

Bankovka s hodnotou 200 forintov bola 16. novembra 2009 stiahnutá z obehu.

Na všetkých bankovkách sú na lícnej strane portréty významných Maďarov, na rube je miesto,  nejako späté s vyobrazenou osobnosťou. 

 Súčasné maďarské bankovky Vyobrazenie  Nominál  Rozmery  Farba  Popis  V obehu Líc  Rub  od   do 130px 130px200 forintov126 × 74 mmzelenáLíc: Karol Róbert z Anjou - uhorský kráľ v rokoch 1308 - 1342Rub: hrad v Diósgyőri1. máj 199815. november 2009(v bankách a na poštách vymeniteľná do 15.11.2012, v centrálnej banke vymeniteľná do 15.11.2029) 130px 130px2001 130px 130px500 forintov154 × 70 mmoranžová a hnedáLíc: František II. Rákoci - sedmohradský veľmož a vodca protihabsburského povstania na začiatku 18. storočiaRub: Rákociho zámok v meste Sárospatak1. december 19981. február 200115. apríl 2009 130px 130px500 forintovoranžová a hnedáPamätná bankovka v obehušpeciálna emisia k 50. výročiu Maďarského povstania v roku 1956lícová strana s totožným motívom, na rube budova maďarského parlamentu v Budapešti20. október 2006 130px 130px1.000 forintovmodrá a žltáLíc: Matej Korvín - uhorský kráľ v rokoch 1458-1490Rub: Herkulova fontána v renesančnom paláci vo Visegráde1. september 199831. august 2007(v centrálnej banke vymeniteľná do 31.08.2027)200210. apríl 200615. apríl 2009 130px 130px1.000 forintovmodrá a žltáPamätná bankovka v obehušpeciálna emisia k miléniuLíc: Matej Korvín - uhorský kráľ v rokoch 1458-1490 a text „MILLENNIUM“Rub: Herkulova fontána v renesančnom paláci vo Visegráde1. november 200031. august 2007(v centrálnej banke vymeniteľná do 31.08.2027) 130px 130px2.000 forintovhnedáLíc: Gabriel Betlen - vojenský veliteľ a vodca protihabsburského povstania počas tridsaťročnej vojnyRub: Obraz: Viktor Madarász:„Gabriel Betlen medzi vedcami“ 1. február 1998200215. apríl 2009(emisia 2008) 130px 130px2.000 forintovhnedáPamätná bankovkašpeciálna emisia k miléniu v roku 2000Líc: uhorská kráľovská (svätoštefanská) korunaRub: Obraz: Gyula Beczúr:„Krst Vajka“ (Vajk bolo meno kráľa Štefana I. pred pokrstením) 20. august 2000 130px 130px5.000 forintovfialová Líc: Štefan Sečéni (István Széchenyi) - maďarský politik, národný buditeľ, predstaviteľ maďarskej revolúcie v rokoch 1848-1849Rub: Kaštieľ v Nagycenku 1. apríl 1999200515. apríl 2009(emisia 2008) 130px 130px10.000 forintovčervená a tyrkysováLíc: Štefan I. - zjednotiteľ a zakladateľ Uhorského kráľovstvaRub: Panoráma Ostrihomu1. júl 1997199820018. september 2008 130px 130px20.000 forintovšedá a oranžováLíc: Ferenc Deák - maďarský politik a štátnik v 19. storočíRub: Historická budova parlamentu v Pešti1. február 2001(emisia 1999)200415. apríl 2009(emisia 2008)

 Pamätné bankovky 
Maďarská národná banka (MNB) emitovala aj tri pamätné bankovky. Ide o:
 2.000 forintová bankovka emitovaná 20. augusta 2000 - vydaná pri príležitosti milénia, v obehu sa bežne nevyskytuje, napriek tomu ide o platnú bankovku. Má odlišný vizuál na rube aj líci, hlavným motívom je svätoštefanská koruna a krst prvého maďarského kráľa svätého Štefana I.;
 1.000 forintová bankovka emitovaná 1. novembra 2000 - vydaná pri príležitosti milénia. Vizuál bankovky je rovnaký, ako klasická bankovka, avšak na líci je doplnená o text „MILLENNIUM“. Bankovka bola bežne v obehu, jej platnosť však skončila 13. augusta 2007.
 500 forintová bankovka emitovaná 20. októbra 2006 - vydaná k 50. výročiu Maďarského povstania v roku 1956. Lícová strana má vizuál rovnaký ako bežná bankovka, na rube je ale budova maďarského parlamentu v Budapešti. Bankovka je v obehu.

 Ukážky neplatných forintových platidiel 

 Referencie 

 Pozri aj 
 Maďarsko
 Maďarské euromince

 Iné projekty 

 Zdroj 

Kategória:Ekonomika v Maďarsku
Kategória:Meny v Európe